kardosdrur/scandi-wiki huggingface dataset:
Et rigtigt bondeliv

Et rigtigt bondeliv er en dansk dokumentarfilm fra 1994, der er instrueret af Jørgen Vestergaard efter manuskript af Gunnar Iversen.

Handling 
Filmen om bondeliv 1940-1990 er blevet til på initiativ af gårdejer Oluf B. Jakobsen og en kreds af vestjyske landmænd. Og netop deres film er det. Loyalt og intenst indfanger instruktøren de gamle bønders beretninger fra dengang, der var rigtige bønder og et rigtigt bondeliv til. Og sproget er ægte uforfalsket jysk. Gamle sort/hvide dokumentarfilm danner sammen med rekonstruerede scener stemninger af en svunden tid.

Referencer

Eksterne henvisninger 
 

Dokumentarfilm fra Danmark
Film instrueret af Jørgen Vestergaard
Danske film fra 1994
Vertikal (film fra 1994)

Vertikal er en film instrueret af Jenö Farkas efter manuskript af Jenö Farkas.

Handling 
Ensom mand indespærret i en krukke. Opløst ægteskab og savn af søn. Af hjem. Pludselig rod- og rastløs. Guldøl og mulig opløsning. Selvmord frister. Fra dette absolutte nulpunkt begiver en mand sig på rejse ' "smid de tunge, mørke slør og ret blikket mod den levende verden. Den vandrende har hele verden som sit hjem". Det bliver en rejse med tog og skib. Til fods i fremmede landskaber. Iagttagende og reflekterende. En ydre og indre rejse. Med minder og mod erkendelse. Og rejsen slutter ved havet, livets begyndelse ' "Vi kom til verden med det store urbillede i os. Det er livgivende som solen og dens varmende stråler. Det er transparent som havet, som himlen, som krystallyset, som glansen af guld. Paradis! Alt dette bærer vi i os som sjælens signatur."

Referencer

Eksterne henvisninger 
 

Danske film fra 1994
Dokumentarfilm fra Danmark
Odyssé

Odyssé er en film instrueret af Terje Dragseth efter manuskript af Terje Dragseth.

Handling 
I 10 år var Odysseus i krig mod trojanerne, og i yderligere 10 år var han på havet. Han havde sære og vidunderlige oplevelser og kæmpede mod alskens modgang. Mens hustruen Penelope og sønnen Telemakos ventede. Med Homers heltedigt og havets skumsprøjt som metaforer gennemleves en veritabel odyssé gennem det københavnske værtshusmiljø: Jaguaren, Eiffel Bar, Bamses Kro, Cafe Malmø, Cafe Sommerlyst, Cafe Tullin, Jernbanecafeen, Tolbod Bodega, Cafe Dan Turell, Bo-Bi Bar, Tunesia, Hyttefadet og Andy's Bar. Døgnets puls indfanges flimrende. Billardborde, bøsser, brudstykker af samtaler, pianører, fællessang og forsangere, dans, spisning, raflebægere og øloplukkere, ludere, snaps og smøger, tatoveringer, kys og kæl, pornofilm og øl, øl. Og øl. Dan Turell læser sit digt »På mit gamle stamværtshus«, og F.P. Jac fremsiger sit syn på »Toldbod Bodega« på denne farefulde færd mod hjemmet, hustruen og sønnen.

Referencer

Eksterne henvisninger 
 

Danske film fra 1994

Dokumentarfilm fra Danmark
Livet vil leves

Livet vil leves er en film instrueret af Jon Bang Carlsen efter manuskript af Jon Bang Carlsen.

Handling 
Det føles forkert, at mødre kan dø. Men det gør de - reflekterer filminstruktøren Jon Bang Carlsen i slutningen af sit filmdigt til sin mor. Moderen var altid i bevægelse, var bange for stilstand, for døden, men forblev hele livet i den lille landsby ved Vesterhavet, mens Jon Bang Carlsen flygtede fra landsbyen og rejste ud på en Amerikarejse. Mod erkendelse og modning. Men hele tiden var de i kontakt, og trods afstandene fandtes hele tiden en nærhed og samhørighed. Moderen er nu død. Men hendes breve og tanker er tilbage. Og Jon Bang Carlsens minder om hende.

Referencer

Eksterne henvisninger 
 

Danske film fra 1994

Dokumentarfilm fra Danmark
Film instrueret af Jon Bang Carlsen
Det personlige arbejde

Det personlige arbejde er en dansk dokumentarfilm fra 1994 med instruktion og manuskript af Arne Bro.

Handling 
Filmen følger en gruppe medarbejdere fra en stor arbejdsplads på et kursus i personlig udvikling. Kurset beskæftiger sig med grundlæggende problemstillinger for mennesker, der står overfor forandring. Filmen viser, hvad der sker med kursusdeltagerne, når de er i en udviklingsproces. I ansigter, replikker og kropsholdninger afspejles usikkerhed, modstand og begyndende bevægelse.

Referencer

Eksterne henvisninger 
 

Danske film fra 1994

Dokumentarfilm fra Danmark
To år med Randi

To år med Randi er en film instrueret af Anja Dalhoff.

Handling 
Randi er 18 år og gravid. Faderen til barnet er Flemming på 38 år. Han har været stofmisbruger de sidste 20 år og har to andre børn, som er i familiepleje. Randis forældre blev skilt, da hun var to år. Hun har gået i seks forskellige skoler, som ikke har gjort det store indtryk på hende. Randi lever helt isoleret uden en families støtte eller et socialt sikkerhedsnet. Filmen følger Randi i to år. To år med håb og nedture. Lidt håb igen og endnu større nedture. Flemming dør af en overdosis. Barnet fødes, men kan den ensomme Randi klare en moders forpligtelser? Kan hun overhovedet klare sig selv og sin egen tilværelse?

Referencer

Eksterne henvisninger 
 

Danske film fra 1993

Dokumentarfilm fra Danmark
Husker du...

Husker du... er en film instrueret af Niels Frandsen efter eget manuskript.

Handling 
Mere end 4.000 mennesker i Danmark har fået anerkendt at have hjerneskader som følge af arbejdet med organiske opløsningsmidler og sprøjtegifte. Og flere hundrede tusinde har arbejdet med de farlige kemikalier. Filmen følger to af de alvorligt ramte, Jørgen og Flemming, som vi møder i dagligdagens kamp med at huske. Tidsfornemmelsen er væk, de glemmer hele tiden noget. De er flere dage om, hvad de før kun var timer om at lave. De går til en ny helhedsorienteret genoptræning og kæmper for et anstændigt liv, og ikke mindst hustruerne må hjælpe i den hårde kamp, der bestemt også berører dem.

Referencer

Eksterne henvisninger 
 

Danske film fra 1992
Dokumentarfilm fra Danmark
Günter Wallraff... en samtale

Günter Wallraff... en samtale er en film instrueret af Fritz Pedersen efter eget manuskript.

Handling 
Som meget ung skrev jeg i min dagbog, og det er stadig en ledetråd for mig i dag. Jeg drømte, at livet var en drøm. Da jeg vågnede, så jeg, at livet ikke var nogen drøm. Og så kunne jeg ikke falde i søvn igen. Således fortæller journalisten og forfatteren Günter Wallraff i begyndelsen af filmen om sin drivkraft. I dag er han en efterspurgt foredragsholder over hele verden, men også forhadt af store dele af det tyske erhvervsliv, den borgerlige presse og den politiske højrefløj for sine falske identiteter og pinagtige afsløringer af arbejdsmetoder hos Springer-pressens Bild Zeitung og for sine afsløringer af behandlingen af tyrkere i Tyskland. I to år levede Wallraff som tyrkeren Ali. I dag bor han i Köln, og i sit arbejdsværelse fortæller Wallraff om zigøjnernes vilkår, om historisk ansvar og åndelig fattigdom, om social hakkeorden og den altid nærværende fare for fascismen.

Referencer

Eksterne henvisninger 
 

Dokumentarfilm fra Danmark
Danske film fra 1993
Sigøjnernes holocaust... 3 vidneudsagn

Sigøjnernes holocaust... 3 vidneudsagn er en film instrueret af Fritz Pedersen efter eget manuskript.

Handling 
Emilio Kozhikow, Milos Karoli og Franz Josef Czardas har det til fælles, at de er sigøjnere, og at de har overlevet nazisternes udryddelseslejre under Anden Verdenskrig. Stille og gribende fortæller de om ufattelige lidelser og umenneskelige forhold. Og om bestialske henrettelser. Men også om vilje og styrke. Med mange stillbilleder fra kz-lejrene og et eksempel fra en tjekkisk novellefilm bevæger filmen sig også fra det personlige til det almene, bliver et rekviem over et helt folks skæbne og har en kommentar til sigøjnernes vilkår i dag.

Referencer

Eksterne henvisninger 
 

Danske film fra 1993

Dokumentarfilm fra Danmark
Hotel Russia

Hotel Russia er en dansk dokumentarfilm fra 1993, der er instrueret af Kristoffer Nyholm efter eget manuskript.

Handling 
Hotel Russia den 3. juni 1992. Moskvas største hotel. Russia betyder Rusland, og engang var dette kæmpehotel et internationalt mødested med liv og luksus. I dag er det mest russere og folk fra det tidligere Sovjetunionen, der bor her i fordums storheds tydelige forfald. Her er kosakker, prostituerede og veteraner fra Afghanistan. Alle taler om "biznes" og ønsker ikke at uddybe nærmere. Der spises, drikkes, danses, og livet går sin skæve gang på hotel Russia, der også er central for nyheder til hele verden. Nyheder fra landet, der ikke har mad nok, men masser af bomber... Hotel Russia bliver selve sindbilledet på Rusland af i dag - et minikosmos, der afspejler opløsning og kaos, men også overlevelsesvilje og frem for alt en usikker fremtid.

Referencer

Eksterne henvisninger 
 

Danske film fra 1993

Dokumentarfilm fra Danmark
Moskva
Ny Guinea - Møde med fortiden

Ny Guinea - Møde med fortiden er en film instrueret af Jens Bjerre.

Referencer

Eksterne henvisninger 
 

Danske film fra 1994

Rejsefilm fra Danmark
Åndens turist

Åndens turist er en film instrueret af Mette-Ann Schepelern efter manuskript af Mette-Ann Schepelern.

Handling 

Filmen belyser det forholdsvis ukendte c, et slags kunst-chok, som særligt følsomme og modtagelige turister oplever i den storslåede italienske smeltedigel for kunst, Firenze. Igennem interviews og optagelser af renæssancens kunst og arkitur. NB ! På videobåndet og i Det Dabske Videoværksteds database står Mette-Ann Schepelern på som instruktør.

Referencer

Eksterne henvisninger 
 

Danske film fra 1994

Dokumentarfilm fra Danmark
Talk like whales

Talk like whales er en film instrueret af Vibeke Vogel efter manuskript af Vibeke Vogel.

Handling 
Hvaler er de største pattedyr, der nogensinde har levet på jorden... Hvalerne har eksisteret i mere end 45 millioner år. Og alligevel ved vi meget lidt om dem. Vi kan kun observere dem den korte tid, de er tæt ved overfladen. De er nomader, men deres ruter er ikke kendte. Hvordan tænker en hval? Hvad kan den se? Hvordan føler et stort, tungt dyr, der er afhængig af vægtløshed og ilt? »Talk Like Whales« viser de store, smukke dyr i harmonisk bevægelse og filosoferer over et liv, der er forbundet med vores. Menneskenes. Og dog så anderledes.

Referencer

Eksterne henvisninger 
 

Danske film fra 1994

Dokumentarfilm fra Danmark
Kvinderum

Kvinderum er en dansk dokumentarfilm fra 1993 med instruktion og manuskript af Stine Korst.

Handling 
Overgangsalderen eller klimakteriet er et tabuemne for mange; der er stor uvidenhed og mytedannelse omkring fænomenet. Fem kvinder fortæller om tanker, følelser og oplevelser, og hele tiden dukker ordet kvalitet op. Med indlevelse og humor sætter filmen fokus på et af livets vilkår og oplyser et førhen så dunkelt område.

Referencer

Eksterne henvisninger 
 

Danske film fra 1993

Dokumentarfilm fra Danmark
Ellipse (film)

Ellipse er en dansk dokumentarfilm fra 1994 med instruktion og manuskript af Dan Säll. Filmen er et billeddigt fra Lyngby i Thy på den danske vestkyst.

Handling 
Et fyrtårn kaster sine stråler ud i mørket. Det dages. En vejrbidt natur med hav og strand indfanges i smukke kompositioner, havet ruller mod sten og sand, frem og tilbage, og den barske skønhed registreres poetisk, mens dagen igen går mod nat.

Referencer

Eksterne henvisninger 
 

Danske film fra 1994
Dokumentarfilm fra Danmark
Urmuseum, Dresden

Urmuseum, Dresden er en film instrueret af Allan de Waal efter manuskript af Allan de Waal.

Handling 
Mathematisch-Physikalischer Salon, Zwinger, Dresden. Samlingen rummer ure og tidsmaskiner tilbage fra 1600-tallet. Videonotatet betragter ure som tidsmaskiner, museer som tidsdepoter, film som tids-rum og byen uden om museet som resultat af tidens gang.

Referencer

Eksterne henvisninger 
 

Danske film fra 1993

Dokumentarfilm fra Danmark
Gadens Museum, Nuoro, Sardinien

Gadens Museum, Nuoro, Sardinien er en dansk dokumentarfilm fra 1993, der er instrueret af Cathrine Hasse efter eget manuskript.

Handling 
Museo del Costume e delle Arti Popolari, Nuoro, Sardegna. På Sardinien opføres hvert år særprægede ritualer, som er en naturlig del af tilværelsen i landsbyerne, selvom ingen kender deres oprindelige betydning. Filmen skildrer optog i gaderne og det etnografiske museum, hvor dragter og masker er opstillet i tableauer. Museets sammenhænge og gadens ritual indgår i en gensidig påvirkning.

Referencer

Eksterne henvisninger 
 

Danske film fra 1993

Dokumentarfilm fra Danmark
Sardinien
The Misfits - 30 Years of Fluxus

The misfits er en film instrueret af Lars Movin efter eget manuskript.

Handling 
Et videoportræt af en gruppe kunstnere, der siden starten af 60'erne har vendt op og ned på vores forestilling om, hvad kunst kan være. En stor del af videoen er optaget i Venedig i 1990, hvor mange af de oprindelige Fluxus-kunstnere mødtes til en stor udstilling i forbindelse med Biennalen, næsten tredive år efter de første banebrydende Fluxus-koncerter, der fandt sted bl.a. i Wiesbaden og København. Videoprogrammet rummer interviews med de fleste af de centrale Fluxus-kunstnere, dokumentationer af deres arbejde samt klip fra film og videoer fra de sidste tredive år i den ustyrlige kunsts tjeneste.

Referencer

Eksterne henvisninger 
 

Danske film fra 1993

Dokumentarfilm fra Danmark
Dominans (film)

Dominans er en dansk dokumentarfilm fra 1994, der er instrueret af Steen Schapiro efter eget manuskript .

Handling 
Det handler om at længes efter at blive taget, forført og brugt, om at give slip på sig selv, give sig hen, om at være bundet og alligevel på sær og stærk måde føle frihed og kærlighed. Det handler om glæden og nydelsen ved seksuel dominans, ved grænseoverskridelser, ekstremer og ekshibitionisme. Det handler om offer og bøddel, pisk og gabestok, fantasifulde grader af afklædthed og det østtyske luftvåbens officerskasket. Det handler om hundesnor, lænker og ringe. Det handler om sadomasochisme som en tilstand, som meditation, som lyst.

Referencer

Eksterne henvisninger 
 

Danske film fra 1994

Dokumentarfilm fra Danmark
BDSM
Om Gud vil

Om Gud vil er en film instrueret af Mariella Harpelunde Jensen efter manuskript af Sonja Vesterholt.

Handling 
Om Gud vil er et portræt af 16 årige Rwaida fra forstaden Rinkeby i Stockholm. Rwaida er datter af Hassan og Zausan Zatara, 2 palæstinensiske flygtninge, som kom til Sverige i 1970'erne. Hun er født i Sverige. Om Gud vil er en film om identitet, kærlighed og angst. Filmen er produceret af Mechta' Film - i samarbejde med Det Danske Videoværksted.

Referencer

Eksterne henvisninger 
 

Danske film fra 1994

Dokumentarfilm fra Danmark
Højskole 1994

Højskole 1994 er en dansk dokumentarfilm fra 1994 med instruktion og manuskript af Annette Riisager.

Handling 
Hvad kan højskolen byde på i dag - 1994? Er den en slags 4. g, en fortsættelse af gymnasiets trygge beskyttende miljø, eller er den et sted for debatten og indsigten for mennesker med en vis livserfaring? Begge dele viser denne film, som også dokumenterer højskolens blanding af tradition og fornyelse med undervisning i livsanskuelse som det centrale. Filmen lader en række af de unge elever selv fortælle og bliver dermed også et portræt af en generation.

Referencer

Eksterne henvisninger 
 

Danske film fra 1994

Dokumentarfilm fra Danmark
Folkehøjskole
Jeg rejser for at overleve

Jeg rejser for at overleve er en dokumentarfilm fra 1994 instrueret af Stig Hartkopf efter eget manuskript.

Handling 
Instruktøren: Filmen beskriver min rejse og min søgen efter eventyret. En 4,5 måneds uplanlagt og primitiv rejse gennem det gamle Sovjetunionen, Kina og Vietnam. Tag del i rejsestrabadserne, hør andre rejsendes historier og oplev kontakten til de fremmedartede folkeslag. Den eventyrlige rejse eksisterer stadig! Rejsen starter i november på Klampenborg Station. Første stop Moskva og herfra til Peking med Den transsibiriske jernbane. Små 7 dage og næsten 8000 km gennem det gamle Sovjetunionen, Mongoliet og Kina. Med det samme tog, i den samme kupe. Inde i toget med hundredvis af kinesere, russere og blot 10-12 vesterlandske rejsende er der fart på. Kineserne smugler og koger mad, russerne drikker vodka og synger, og vesterlændingene prøver at tilpasse sig. Det her er ikke ensformig hverdag. Filmen er 1. del af en serie på 4.

Referencer

Eksterne henvisninger 
 

Danske film fra 1994

Dokumentarfilm fra Danmark
En verden uden tid og sted

En verden uden tid og sted er en film instrueret af Peter Hesseldahl efter eget manuskript.

Handling 
En verden uden tid og sted er et portræt af den globale kultur, som den ser ud netop nu. En film om en verden, der bliver mere ens, fordi den vestlige livsforms værdier breder sig overalt. I filmen udtaler folk fra alle verdensdele sig om deres syn på denne udvikling. Blandt de ti interviewede er Dalai Lama, tibetanernes åndelige overhoved, Alan Kay, en af computerens visionære fædre, og Eduardo Galeano, colombiansk forfatter og historiker. Filmen har et klart økologisk perspektiv, men ikke på en teknologiforskrækket måde. Tværtimod afspejler filmens æstetik, at det digitale samfund har mange - og mange forførende kvaliteter.

Referencer

Eksterne henvisninger 
 

Danske film fra 1995
Dokumentarfilm fra Danmark
Hvor vejene mødes

Hvor vejene mødes er en film instrueret af Hagen Hasselbalch efter eget manuskript.

Handling 
Kastrup Lufthavn er en af Europas mest trafikerede – en fortælling om lufthavnens internationale befolkning og præcisionsmaskineri.

Referencer

Eksterne henvisninger 
 

Danske film fra 1948
Dokumentarfilm fra Danmark
Svanholm dagbog del I og II

Svanholm dagbog del I og II er en film instrueret af Bjørn Tving Stauning efter eget manuskript.

Handling 
Livets gang i stor-kollektivet Svanholm Gods i perioden 1981-94 skildret af en 'anonym' dagbogsskriver. Vægten er lagt på det økologiske landbrug, men årets højtider er centrale i filmen. Det er især på det menneskelige plan, vi følger tilpasningen til naturens kredsløb. Den menneskelige trivsel er også en del af en økologisk cyklus. Filmens ramme er årets gang fra forår til forår.

Referencer

Eksterne henvisninger 
 

Danske film fra 1995

Dokumentarfilm fra Danmark
Knud W. Louisiana

Knud W. Louisiana er en dansk dokumentarfilm fra 1995, der er instrueret af Jørgen Roos efter manuskript af Vagn Steen.

Handling 
Knud W. Jensen (1916-2000) er en unik person i dansk kulturliv. Hans livsværk, Louisiana i Humlebæk, åbnede i 1958 med det formål at vise samspillet mellem billedkunst, arkitektur og landskab. Siden da har folk valfartet til Louisiana for at se museets udstillinger og permanente samling, hvis tyngdepunkt er tiden efter Anden Verdenskrig. Her fortæller Knud W. Jensen, der nu har trukket sig tilbage, om værker af Alexander Calder, Robert Jacobsen, Lucio Fontana, Andy Warhol, Jean Tinguely, Morris Louis og mange flere.

Referencer

Eksterne henvisninger 
 

Danske film fra 1995

Dokumentarfilm fra Danmark
Portrætfilm fra Danmark
Iskolde penge

Iskolde penge er en dansk dokumentarfilm fra 1995 med instruktion og manuskript af Iben Nielsen.

Handling 
Portræt af en ung narko-prostituteret pige.

Referencer

Eksterne henvisninger 
 

Danske film fra 1995

Dokumentarfilm fra Danmark
Prostitution
Tangueria

Tangueria er en film instrueret af Maria Mac Dalland efter eget manuskript.

Handling 
Tangueria betyder tango dansested. Denne film er optaget i Club Sudamerica, Montevideo, Uruguay i december 1993.

Referencer

Eksterne henvisninger 
 

Danske film fra 1995

Dokumentarfilm fra Danmark
Taking care of Lola

Taking care of Lola er en film instrueret af Jan Krogsgård efter manuskript af Jan Krogsgård.

Handling 
En off-rockvideo, der skal afspilles ved høj lydstyrke.

Referencer

Eksterne henvisninger 
 

Danske film fra 1995

Dokumentarfilm fra Danmark
Madame Karina og de forbudte fantasier

Madame Karina og de forbudte fantasier er en film instrueret af Jimmy Andreasen efter manuskript af Jimmy Andreasen.

Handling 
Myten om den lykkelige luder har altid eksisteret, og meget tyder på, at madame Karina er ganske godt tilfreds med sit arbejde som avanceret massøse med egen klinik og torturkælder. Hun fortæller fordomsfrit om sine kunders fantasier, som hun for det meste opfylder - samtidig med at hun hjemme har mand og barn. Men det aparte erhverv smitter kun positivt af på hjemmelivet, og de fire interviewede kunder udtrykker udelukkende tilfredshed med at gå til en prostitueret for at få tilfredsstillet deres sexdrømme. Et samfundsnyttigt erhverv, som madame Karina endog nyder? Eller ligger der en fortid og andre drømme bag madames flegmatiske ansigt?

Referencer

Eksterne henvisninger 
 

Dokumentarfilm fra Danmark
Danske film fra 1995
Prostitution
Jamen, I forstår mig ikke

Jamen, I forstår mig ikke er en dansk dokumentarfilm fra 1995 med instruktion og manuskript af Cathrine Marchen Asmussen.

Handling 
Det er ikke nemt at være ung. Godt nok har man en rigtig sød storesøster, men far er streng at snakke med. For nok snakker man i familien, men far vil alligevel altid have ret og bestemme. Mor arbejder i en bank, men orker ikke at skændes med far, der er arbejdsløs og har masser af tid. I det hele taget er det nemmere bare at holde kæft. Men så er der søsters kæreste og ens gode ven, og de har såmænd også deres problemer. Er generationerne virkelig så fjernt fra hinanden? Er den ofte diskuterede generationskløft virkelig så dyb?

Referencer

Eksterne henvisninger 
 

Danske film fra 1995

Dokumentarfilm fra Danmark
Den levende virkelighed 1-3

Den levende virkelighed 1-3 er en film instrueret af Jørgen Roos.

Handling 
Del 1: Dokumentarfilmens udvikling fra de euforiske dage, hvor de levende billeder bevægede sig, til Poul Henningsen (PH) i 1935 lavede sin kontroversielle og personlige danmarksfilm. Jørgen Roos viser citater fra film af Elfelt, fra Politikens Historiske Film, fra en film om en Knud Rasmussen-ekspedition og fra Havet omkring Danmark« af Hermann Sørensen. Der bringes interviews med bl.a. PH og fotografen Poul Eibye. Del 2: Karl og Theodor Del 3: En ny kunstart på vej

Referencer

Eksterne henvisninger 
 

Danske film fra 1989

Dokumentarfilm fra Danmark
Film instrueret af Jørgen Roos
De skrå brædder

De skrå brædder er en dansk dokumentarfilm fra 1995 med instruktion og manuskript af Claus Bjerre.

Handling 
Teatret skifter jo den reelle sandhed ud med en ny sandhed, som på en eller anden måde er meget stærkere. Ordene er instruktøren Kaspar Rostrups og indledningen til »Fortællinger fra Det ny Teater«, hvor også Sam Besekow, Bodil Udsen, Jens Kistrup, Susse Wold, Lili Lani, Frits Helmuth, Else Marie Hansen, Ghita Nørby og Ove Sprogøe veloplagte bidrager med minder, oplevelser og tankefulde refleksioner, der sammen med en prægtig kulturskat af fotos og gamle filmstrimler danner en mosaik af Det ny Teaters historie fra starten i 1908 til 1994, men også af selve teatrets inderste væsen og skuespillets magi og hemmeligheder, af arbejdet, den evige udvikling, livet, ensomheden, larmen og stilheden.

Referencer

Eksterne henvisninger 
 

Danske film fra 1995

Dokumentarfilm fra Danmark
I velfærdets favn

I velfærdets favn er en dansk dokumentarfilm fra 1995 med instruktion og manuskript af Ingrid Oustrup Jensen.

Handling 
Dannebrog smælder over Christiansborg - folkets hus og stemme. Der er det selvsamme folk på slotspladsen, taler, demonstration og hakkende duer. Der er et yndigt land toner gennem filmen som en ironisk, fortolkende, underlæggende metafor: for er det et yndigt land, hvor arbejdsløsheden huserer, og hvor nye ord som bistandsklient, jobsøgende og opkvalificere slører for gamle dyder som livsindhold, beskæftigelse og meningsfuldhed? I en rytmisk mosaik af danmarksbilleder og menneskeskæbner sætter Ingrid Oustrup Jensen filmisk fokus på Danmarks mest åbne samfundssår: arbejdsløsheden - og giver de mange ufrivilligt ramte en stemme. For kvalifikationer, virkelyst, talent og fantasi fejler intet hos de portrætterede. De er åbne og nysgerrige borgere. Men har samfundet de samme kvalifikationer? Kan Danmark være 300.000 arbejdsløse bekendt? Svaret blæser ikke i vinden.

Referencer

Eksterne henvisninger 
 

Danske film fra 1995

Velfærdssamfundet
Dokumentarfilm fra Danmark